**Analiza impactului**

-

|  |  |
| --- | --- |
| **Titlul analizei impactului** | Proiect cu privire la modificarea unor Hotărâri ale Consiliului de administrație al Agenției Naționale pentru Reglementare în Energetică |
| **Data:** | 01.03.2024 |
| **Autoritatea administrației publice (autor):** | Agenția Națională pentru Reglementare în Energetică |
| **Subdiviziunea:** | Secția reglementări, Departamentul gaze naturale și energie termică, |
| **Persoana responsabilă și datele de contact:** | **Vasiliev Denis** – specialist principal  dvasiliev@anre.md |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinați clar și concis problema și/sau problemele care urmează să fie soluționate*** |
| Transformările recente din sectorul gazelor naturale al Republicii Moldova, accentuate de oprirea tranzitului gazelor rusești , marchează un punct de cotitură. Explorarea de rute alternative de aprovizionare cu gaze, precum și integrarea în Coridorul Sudic de Gaz, duce la necesitatea modificării cadrului legal și normativ existent pentru a permite introducerii de către operatorul sistemului de transport al gazelor naturale (OST) a unor produse de capacitate noi de transport, cum ar fi produsul de capacitatea condiționată (PCC), ce deschid calea către reconfigurarea rutelor și pieței de gaze naturale. |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate*** |
| Problema principală identificată în contextul actual al sectorului gazelor naturale din Republica Moldova este nevoia imperativă de adaptare și modernizare a infrastructurii și legislației pentru a răspunde cerințelor pieței. Aceasta implică în special introducerea și implementarea produselor de capacitate condiționată (PCC) ca o soluție inovatoare pentru sporirea ratei de utilizare a rețelelor transport al gazelor naturale și pentru a face față încetării tranzitului gazelor din Federația Rusă pe teritoriul Republicii Moldova, precum și necesitatea de a consolida securitatea energetică și de a diversifica sursele de aprovizionare.  **Persoanele/Entitățile Afectate**  1. **Operatorul Sistemului de Transport** (OST): SRL „Vestmoldtransgaz” este direct afectat de necesitatea de a îmbunătăți și de a oferi servicii noi de transport al gazelor naturale pentru a rămâne competitiv și pentru a răspunde noilor cerințe de pe piață.  2. **Utilizatorii de sistem**: Furnizorii și traderii de gaze naturale inclusiv cei internaționali sunt afectați de actuala rigiditate a infrastructurii și a cadrului legislativ, care limitează opțiunile de tranzit și accesul la noi piețe.  **Justificarea necesității schimbării situației curente și viitoare**  **Schimbarea este justificată de mai multe motive esențiale:**   * Diversificarea surselor de aprovizionare este crucială pentru asigurarea securității energetice a Republicii Moldova, în lumina dependenței istorice de gazul rusesc și a dinamicii politice și economice regionale. * Modernizarea legislației este necesară pentru alinierea cu practicile și reglementările Uniunii Europene și ale Comunității Energetice * Introducerea unui produs de capacitate nou poate stimula concurența, atrage noi investiții în sectorul energetic și îmbunătăți eficiența și flexibilitatea în transportul de gaze naturale.   **Dovezi și Date Colectate privind tendințele de piață la nivel regional și european:**   * **Analize de Piață:**Studiile de piață la nivel european indică o cerere crescută pentru flexibilitate în serviciile de transport al gazelor naturale și pentru acces la diverse surse de aprovizionare.   1. Raportul “*European Gas Market Outlook 2023-2027*” de la Wood Mackenzie:  Raportul prevede o creștere semnificativă a cererii de flexibilitate în piața europeană a gazelor naturale în următorii ani. Această creștere va fi determinată de o serie de factori, printre care:   * Creșterea ponderii surselor regenerabile de energie în mixul energetic european, care sunt intermitente și necesită o mai mare flexibilitate din partea sistemului de transport al gazelor naturale. * Creșterea cererii de gaze naturale lichefiate (GNL), care necesită o infrastructură de transport mai flexibilă. * Liberalizarea piețelor europene de gaze naturale, care a dus la o creștere a concurenței și la nevoia de a oferi o gamă mai largă de produse și servicii.   2. Studiul “*The Future of Gas in Europe*” de la Oxford Institute for Energy Studies:  Studiul concluzionează că Europa va avea nevoie de o infrastructură de transport al gazelor naturale mai flexibilă pentru a se adapta la o serie de provocări, printre care:   * Decarbonizarea sectorului energetic european. * Creșterea importurilor de GNL. * Creșterea riscurilor geopolitice. * Studiul recomandă o serie de măsuri pentru a crește flexibilitatea infrastructurii europene de transport al gazelor naturale, printre care:   + dezvoltarea piețelor de capacitate.   + investiții în infrastructură de stocare a gazelor naturale.   + utilizarea mai inteligentă a rețelelor de transport al gazelor naturale.   3. Raportul “*Gas Market Trends in Europe*” de la CEDIGAZ:   * Raportul evidențiază o serie de tendințe care vor duce la o creștere a cererii de flexibilitate în piața europeană a gazelor naturale, printre care:   + creșterea ponderii surselor regenerabile de energie în mixul energetic european.   + creșterea cererii de GNL.   + liberalizarea piețelor europene de gaze naturale. * Raportul concluzionează că Europa va trebui să investească în infrastructură de transport al gazelor naturale mai flexibilă pentru a se adapta la aceste tendințe.   Statisticile privind importurile de gaze naturale au arătat până în anul 2022 dependența de o singură sursă, subliniind necesitatea diversificării. |
| ***c) Expuneți clar cauzele care au dus la apariția problemei*** |
| Sectorul gazelor naturale al Republicii Moldova a traversat transformări profunde în ultimii ani, confruntându-se cu provocări majore și schimbări strategice care au impus o reevaluare profundă a politicilor sale energetice și o optimizare a utilizării infrastructurii de transport existente. În acest peisaj dinamic, rolul SRL Vestmoldtransgaz, ca operator al sistemului de transport al gazelor naturale, devine esențial.  În contextul în care tranzitul gazelor din Federația Rusă prin conducta Transbalcanică a fost întrerupt, Republica Moldova se vede nevoită să își reevalueze și să își optimizeze infrastructura de transport pentru a răspunde nevoilor interne și pentru a explora posibilități de a deveni o rută de tranzit inclusiv prin utilizarea în regim de revers a rutelor tradiționale. Această situație prezintă provocări semnificative, dar și oportunități valoroase pentru a avansa spre independența energetică și pentru a juca un rol mai activ în cooperarea regională.  Pentru a se poziționa ca un actor regional cheie în transportul gazelor naturale, SRL Vestmoldtransgaz, trebuie să ofere servicii de transport de gaze naturale atractive și competitive pentru potențialii utilizatori de sistem. În acest sens, produsul de capacitate condiționată pentru transportul gazelor naturale reprezintă o inovație strategică menită să atragă și să satisfacă cerințele diversificate ale furnizorilor și traderilor din regiune. Introducerea acestor servicii flexibile și adaptabile subliniază angajamentul Republicii Moldova de a valorifica oportunitățile oferite de Coridorul Sudic de Gaz/Trans-balcanic, nu doar pentru a-și diversifica sursele ci și pentru a-și consolida poziția strategică în lanțul de aprovizionare regional cu gaz.  Coridorul Sudic de Gaz, destinat să transporte gaz din regiunea Caspică spre Europa, inclusiv către instalațiile de stocare subterane de gaze naturale din Ucraina, oferă o oportunitate fără precedent pentru OST național de a se integra într-o rețea extinsă de transportare a gazelor naturale. Prin valorificarea poziției de coridor de tranzit, Republica Moldova poate juca un rol vital în asigurarea diversificării și securității energetice la nivel regional, în concordanță cu obiectivele europene de reducere a dependenței de un singur furnizor. |
| ***d) Descrieți cum a evoluat problema și cum va evolua fără o intervenție*** |
| Conflictul dintre Federația Rusă și Ucraina a accentuat necesitatea Republicii Moldova de a diversifica sursele de aprovizionare cu gaze naturale și de a îmbunătăți capacitatea de transport , inclusiv a fluxurilor transfrontaliere pe teritoriul său. Această situație a stimulat căutarea de soluții viabile pentru a exploata mai eficient infrastructura existentă și pentru a deschide calea către importuri din direcții netradiționale. Prin adaptarea legislației naționale, inclusiv introducerea produselor de capacitate condiționată, și alinierea la standardele europene, se propune consolidarea rolului în schimburile transfrontaliere de gaze naturale, oferind o rută alternativă de tranzit dinspre sud către nord și accesând noi piețe de aprovizionare. Aceste măsuri sunt esențiale pentru securitatea energetică a țării în contextul geopolitic actual.  Astfel, au fost identificată necesitatea completării cadrului normativ național, care să permită în continuarea realizarea obiectivelor puse. Completările la Codul Rețelei și Regulamentului privind racordarea la rețelele de gaze naturale și prestarea serviciilor de transport și de distribuție fiind unele din acțiunile imediat necesare pentru a avansa stadiul de implementare a obiectivelor enunțate - crearea unei piețe funcționale de gaze naturale și asigurarea existenței mecanismelor adiționale care să permită furnizorilor de a utiliza capacitățile existente ale rețelei naționale de transport al gazelor naționale în scopul activității lor comerciale. |
| ***e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului*** |
| Temeiul juridic de operare a modificărilor la unele Hotărâri ale Consiliului de Administraţie al Agenției Naţionale pentru Reglementare în Energetică constituie art. 7 alin. (1) lit. h), art. 7 alin. (2) lit. a), art. 67, art. 73 alin. (1), art. 72 alin. (3) din Legea cu privire la gazele naturale nr. 108/2016 cu modificările ulterioare.  Astfel, conform art. 67 din Legea nr. 108/2016 cu privire la gazele naturale, cu modificările ulterioare operate prin Legea nr. 429/2023, *“operatorul sistemului de transport elaborează și propune spre aprobare Agenției proiectele actelor normative necesare pentru asigurarea implementării Codului rețelelor de gaze naturale”*  Conform art. 72 alin. (3) din Legea nr. 108/2016 cu privire la gazele naturale, cu modificările ulterioare operate prin Legea nr. 429/2023, “*Operatorul sistemului de transport poate oferi capacitate fermă condiționată*”.  Operatorul sistemului de transport (OST) este obligat să pună la dispoziția participanților la piața gazelor naturale capacitatea maximă a reţelelor de transport al gazelor naturale, (inclusiv la punctele de intrare /ieșire) ținînd cont de necesitatea asigurării integrității și exploatării eficiente a sistemului de gaze naturale, precum şi a securităţii aprovizionării cu gaze naturale. |
| **2. Stabilirea obiectivelor** |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** |
| 1. Crearea, implementarea și oferirea de către OST a unui produs nou de capacitate – capacitatea condiționată; 2. Majorarea volumelor transportate și veniturilor OST; 3. Majorarea numărului utilizatorilor sistemului de transport al gazelor naturale; 4. Facilitarea investițiilor în infrastructura de transport a gazelor naturale; 5. Promovarea fluxurilor de gaze naturale pe coridorul Transbalcanic spre direcția- instalațiile de stocare din Ucraina. |

|  |
| --- |
| **3. Identificarea opțiunilor** |
| ***a) Expuneți succint opțiunea „a nu face nimic”, care presupune lipsa de intervenție*** |
| Neadoptarea modificărilor necesare în Codul rețelelor de gaze naturale și Regulamentul privind racordarea la rețelele de gaze naturale și prestarea serviciilor de transport și de distribuție a gazelor naturale pentru a permite utilizarea PCC ar putea avea consecințe semnificative și pe termen lung asupra securității energetice, competitivității sectorului gazelor naturale din Republica Moldova.  Piața gazelor naturale este pregătită să răspundă provocărilor și să asigure nivelul de adaptabilitate pentru a se integra la nivel regional și european. |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| Hotărârea ANRE are drept scop implementarea prevederilor Legii cu privire la gazele naturale cu modificările ulterioare și actualizarea cadrului de reglementare național în special prin introducerea mecanismului de alocare a capacității condiționate și stabilirea condițiilor de oferire a acesteia de către OST.  Prevederile cheie ale proiectului de modificare a Codului rețelelor de gaze naturale sunt:  OST asigură **capacitate condiționată** prin dreptul de a utiliza simultan capacitatea punctelor de intrare și a punctelor de ieșire din rețelele adiacente de transport al gazelor naturale din țările vecine (puncte de interconectare /transfrontaliere) de către utilizatorii de sistem .  Accesul la capacitate condiționată este oferit pentru produse de capacitate **lunare**, în funcție de capacitățile tehnice ale punctelor intrare/ieșire ale rețelei OST.  OST asigură accesul la capacitatea condiționată la punctele de intrare/ieșire transfrontaliere, pentru care Agenția a aprobat tarife pentru capacitatea condiționată, în conformitate cu prezentul Cod. OST publică pe pagina sa web oficială listă punctelor de intrare/ieșire la care este oferită capacitatea condiționată și tarifele aplicabile.  Costul accesului la capacitatea condiționată se calculează în baza Metodologiei de calculare, aprobare şi aplicare a tarifelor reglementate pentru serviciul de transport al gazelor naturale, aprobată prin [Hotărârea ANRE nr.535/2019](lex:DEA520191122420). Condițiile de plată pentru accesul la capacitate condiționată sunt stabilite în contractul pentru prestarea serviciilor de transport al gazelor naturale și prezentul Cod.  Pentru utilizarea capacității condiționate, utilizatorul de sistem depune la OST o cerere de nominalizare /renominalizare pentru utilizarea capacității condiționate.  Utilizatorul de sistem care intenționează să utilizeze capacitatea condiționată, trebuie să obțină în prealabil de la OST un cod de identificare al expeditorului, care este utilizat de către utilizatorul de sistem la depunerea nominalizărilor /renominalizărilor și de către OST în timpul procedurii de verificare a conformității nominalizărilor /renominalizărilor cu OST adiacent, pentru volumele de gaze naturale transportate prin punctele de intrare/ieșire transfrontaliere la care se oferă capacitatea condiționată. În cazul utilizării capacității condiționate, utilizatorul de sistem depune o nominalizare /renominalizare separată indicând codul de identificare al expeditorului.  Cantitățile de gaze naturale transportate în condițiile de utilizare a capacității condiționate nu sunt contabilizate de către OST în portofoliul de echilibrare al utilizatorului de sistem și nu sunt luate în considerare la calculul dezechilibrului său zilnic.    Utilizarea capacității condiționate este determinată de următoarele **condiții**:   1. capacitatea condiționată poate fi utilizată de către utilizatorii de sistem exclusiv pentru transportarea gazelor naturale prin punctele de intrare/ieșire transfrontaliere prestabilite și nu poate fi utilizată pentru transportarea gazelor naturale în/din alte puncte de intrare/ieșire; 2. produsul de capacitate oferit/rezervat trebuie sa fie pe bază lunară și cel puțin egal cu 6 mil m/zi3; 3. cantitatea de gaze naturale injectată în sistemul de transport al gazelor naturale la punctul de intrare transfrontalier specificat trebuie să fie egal cu volumul de gaze naturale preluat din sistemul de transport al gazelor naturale la punctul de ieșire transfrontalier specificat. 4. lipsa accesului la punctul virtual de tranzacționare; 5. nominalizările /renominalizările pentru utilizarea capacității condiționate se confirmă de către OST, după confirmarea nominalizărilor /renominalizărilor utilizatorilor de sistem cărora li se contractează dreptul de utilizare a capacității ferme și întreruptibile. 6. cantitățile de gaze naturale specificate în nominalizările /renominalizările confirmate ale utilizatorilor de sistem cărora li se contractează dreptul de utilizare a capacității condiționate, pot fi **reduse unilateral** de către OST în cazul în care nu există capacitate liberă pentru prestarea unor astfel de servicii și/sau este necesară executarea renominalizărilor utilizatorilor de sistem cărora li s-a contractat dreptul de a utiliza capacitatea fermă și/sau întreruptibilă sau pentru a preveni apariția unui dezechilibru între acești utilizatori de sistem. 7. OST are dreptul de a respinge o nominalizare /renominalizare dacă cantitatea de gaze naturale specificată în nominalizarea /renominalizare pentru punctul de intrare transfrontalier nu corespunde cu volumul /cantitatea de gaze naturale specificată pentru punctul de ieșire transfrontalier pentru utilizarea capacității condiționate; OST are dreptul să întrerupă, total sau partial, serviciul de transport dacă nu sunt întrunite condițiile de alocare a capacității ferme condiționate. 8. gazele naturale sunt transportate în regim vamal de tranzit, în conformitate cu cerințele [Codului Vamal al Republicii](https://zakon.rada.gov.ua/laws/show/4495-17) Moldova aprobat prin Legea nr. 95/2021. 9. capacitatea condiționată poate fi utilizată doar în situația în care OST adiacent din țările vecine oferă capacitate în aceleași condiții.   **Amendamente la Regulamentul privind racordarea la rețelele de gaze naturale și prestarea serviciilor de transport și distribuție a gazelor naturale:**   1. Regulamentul se modifică pentru a include pentru a preciza condițiile de utilizare a acesteia. 2. Anexele la Regulament sunt modificate pentru a include condițiile de contractare a capacității condiționate. |
| **4. Analiza impacturilor opțiunilor** |
| ***a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| **Opțiunea de a nu face nimic.**  **Efecte Negative:**   1. Nu vor fi implementate prevederile legislației primare (art. 72 alin. (3)) din Legea cu privire la gazele naturale). 2. Nu vor fi stabilite condițiile de oferire de către OST a capacității condiționate; 3. OST nu va putea oferi un produs nou de capacitate condiționată; 4. Operatorul sistemului de transport SRL Vestmoldtransgaz ar putea rata venituri și posibilitatea transportării volumelor de gaze naturale suplimentare prin rețelele sale de transport având în vedere expirarea contractului de tranzit pe teritoriul Ucrainei la sfârșitul anului 2024 și modificarea rutelor tradiționale de transportare a gazelor naturale. 5. Reducerea securității în aprovizionare cu gaze naturale; 6. Republica Moldova nu va contribui la securitatea energetică regională;   **Efectele pozitive** ale implementării procedurii de acces la capacitatea condiționată   1. Promovarea schimburilor transfrontaliere de gaze naturale și îmbunătățirea lichidității pe piețele de gaze; 2. Utilizarea eficientă și la nivel maxim a capacității de transport existente; 3. Asigurarea fluxurilor de transport regional prin sistemul de transport al gazelor din Republica Moldova; 4. Diversificarea surselor de venit ale OST; 5. Facilitarea investițiilor în infrastructura de transport a gazelor naturale. 6. Promovarea fluxurilor de gaze naturale pe coridorul Transbalcanic spre direcția- instalațiile de stocare din Ucraina. 7. Utilizatorii de sistem care transportă gaze naturale prin conducta Trans-balcanică spre depozitele de stocare din Ucraina pe ruta: *PI Căușeni – PI Grebeniki – PI Ananiev –– PI Alekseevka*, vor avea posibilitatea să beneficieze de condiții avantajoase la transportare a gazelor naturale, în condițiile stabilite de Cod.   Adițional dorim să punctăm că în situația în care produsul oferit de OST va avea succes și va crește nivelul de utilizare a rețelelor de transport gaze, aceasta ar putea un efect benefic de reducere a tarifelor de transport gaze naturale, și prin extensie reducerea prețului final achitat de consumatorii final de gaze naturale. |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| **Costuri de conformitate:** Operatorul va trebui să ajusteze procedurile și eventual, să-și majoreze costurile conform tabelei de mai sus.  În cazul în care acest produs de capacitate nu va fi utilizat, OST nu va avea costuri pentru energia electrică și alte cheltuieli incrementale.  **Tarifele pentru utilizatorii de sistem interni**: Pe termen lung ar putea fi reduse costurile pentru serviciul de transport al gazelor naturale;  Adițional dorim să punctăm că în situația în care produsul oferit de OST va avea succes și va crește nivelul de utilizare a rețelelor de transport gaze, aceasta ar putea un efect benefic de reducere a tarifelor de transport gaze naturale, și prin extensie reducerea prețului final achitat de consumatorii final de gaze naturale.  **Pentru alți utilizatorii de sistem**  Furnizorii, traderii internaționali pot beneficia de pe urma PCC prin utilizarea rețelei de transport din RM pentru transportarea gazelor naturale, în special în perioada de vară când se formează stocuri de gaze naturale în instalațiile de stocare din țările vecine, ceea ce reprezintă un avantaj competitiv pentru SRL „Vestmoldtransgaz”, consolidându-și poziția ca jucător cheie în regiune.  **Pentru consumatorii finali**  Pe termen lung, PCC pot contribui la reducerea prețurilor la gaze naturale, prin creșterea competiției și eficienței pe piață. Mai mult, diversificarea surselor de aprovizionare și flexibilitatea crescută în transportul gazelor naturale cresc securitatea aprovizionării pentru consumatorii finali și nu în ultimul rând pot duce la reducerea tarifelor percepute de OST, ce are un efect direct asupra prețului final achitat de consumator.   |  |  | | --- | --- | | **Determinarea tarifului pentru produsul de capacitate condiționată** | | | Cheltuielile de amortizare (*CAI*), mii lei | 60 177 | | Rentabilitatea OST (*RT*), mii lei | 187 237 | | Cheltuielile de locațiune a rețelelor de transport (*CL*), mii lei | 165 000 | | **Costurile aferente infrastructurii (*CI*), mii lei** | **412 413** | | Capacitatatea totală, fără capacitatea condiționată (*Ctotal*), mil. m³ | 1 807 | | Capacitatea condiționată (*Ccond*), mil. m³ | 1 080 | | Cheltuielile pentru energia electrică și alte cheltuieli incrementale (*CEE*), mii lei | 178 320 | | Cheltuielile de operare rețelelor TTG (*COP*), mii lei | 0,0 | | **Tariful de intrare - ieșire pentru produsul de capacitate condiționată, lei/1000 m³** | **332,61** | |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| Luînd în calcul specificul problemei nu au fost identificate opțiuni alternative de intervenție. |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| **Implementare și provocări**  Riscuri identificate care ar putea duce la eșecul intervenției:   * Întârzierea intrării în vigoare a modificărilor la Codul rețelelor ar putea să omită perioada în care traderii și furnizorii internaționali transportă gazele naturale către instalațiile de stocare din Ucraina. * În contextul războiului din Ucraina ar putea fi afectată infrastructura de transport a gazelor naturale; * OST adiacent nu oferă capacitate condiționată. |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi*** |
| **Operatorul de sisteme de transport:** ar putea suporta costuri inițiale pentru adaptarea operațiunilor la PCC, dar ulterior ar putea beneficia de venituri din activitatea de transport a gazelor naturale;  **Furnizorii / traderii de gaze naturale:** Vor obține acces la opțiuni de transportare a gazelor naturale mai flexibile și la prețuri mai scăzute.  **Consumatori finali:** în perspectivă reducerea prețurilor din contul reducerii tarifelor de transport achitate de furnizorii de gaze naturale; |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** |
| Opțiunea recomandată de operare a modificărilor la Codul rețelelor de gaze naturale și la Regulamentul privind racordarea la reţelele de gaze naturale şi prestarea serviciilor de transport şi de distribuţie a gazelor naturale oferă beneficii pe termen lung pentru sectorul gazelor naturale din Moldova. Deși există unele costuri de implementare, acestea sunt depășite de:   * Necesitatea de asigurare a securității regionale de aprovizionare cu gazele naturale; * Majorarea numărului de utilizatori de sistem, volumelor transportate și implicit veniturilor OST; * Pe termen lung, reducerea tarifelor de transport a gazelor naturale pentru necesitățile interne; * Opțiunea „nu face nimic” are consecințe negative grave, izolând Moldova și împiedicând dezvoltarea economică.   Opțiunea recomandată este aliniată cu obiectivele naționale privind consolidarea statutului Republicii Moldova în calitate de țară de tranzit a gazelor naturale și participarea activă a la schimburile transfrontaliere de gaze naturale din regiune prin alipire la inițiativa „Coridorului sudic/trans-balcanic de gaze naturale” |
| **5. Implementarea și monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| 1. Efectuarea modificărilor enunțate în Codul rețelelor de gaze naturale și Regulamentului privind racordarea la rețelele de gaze naturale și prestarea serviciilor de transport și de distribuție a gazelor naturale. 2. Crearea și oferirea pe piață a produsului de capacitate condiționată de către OST |
| ***b) Indicați clar indicatorii de performanță în baza cărora se va efectua monitorizarea*** |
| Indicatorii de monitorizare care urmează a fi putea fi folosiți sunt:   1. Rezervarea capacității condiționate; 2. Majorarea numărului utilizatorilor sistemului de transport al gazelor naturale; 3. Majorarea fluxurilor transfrontaliere de gaze naturale; 4. Micșorarea tarifelor pentru serviciul de transport al gazelor naturale pentru necesitățile țării. |
| ***c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea*** |
| Impacturile vor fi simțite o dată cu aprobarea acestei modificări al Codului rețelelor de gaze naturale și implementarea acestora de către OST. |
| ***6. Consultarea*** |
| ***a) Identificați principalele parți (grupuri) interesate în intervenția propusă*** |
| Au fost identificate următoarele părți interesate de intervenția propusă:   1. Operatorul sistemului de transport - SRL Vestmoldtransgaz; 2. Utilizatorii de sistem (furnizorii, traderii de gaze naturale); 3. Autoritățile publice (Ministerul Energiei, Ministerul Dezvoltării Economice și Digitalizării, Asociația furnizorilor de energie); 4. Autoritățile de reglementare în energetică din România și Ucraina 5. Secretariatul Comunității Energetice. |
| ***b) Explicați succint cum (prin ce metode) s-a asigurat consultarea adecvată a părților*** |
| Proiectul Analizei de Impact, proiectul de modificare a unor Hotărâri ANRE (elaborat și prezentat Agenției de către OST) și Nota informativă însoțitoare vor fi plasate pe pagina electronică a Agenției ([www.anre.md](http://www.anre.md), secțiunea Transparentă decizională / Proiecte supuse consultării publice) și supuse consultărilor publice, inclusiv a fost emis un anunț cu privire la inițierea examinării acestora, astfel, încât orice persoană va avea posibilitatea să prezinte propuneri și obiecții pe marginea lor, la adresa electronica a Agenției.  În acest context, Agenția va consulta Analiza Impactului şi proiectul cu Ministerul Energiei, Consiliul Concurenței, operatorul sistemului de transport (SRL „Vestmoldtransgaz”), titularii de licențe pentru furnizarea gazelor naturale, Asociația Furnizorilor de Gaze Naturale din Republica Moldova ș.a.)  Obiecțiile și propunerile înaintate vor fi incluse în Sinteza obiecțiilor și propunerilor. |

|  |  |  |  |
| --- | --- | --- | --- |
| **Anexă**  **Tabel pentru identificarea impacturilor** | | | |
| **Categorii de impact** | **Punctaj atribuit** | | |
| *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 2 |  |  |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | 2 |  |  |
| concurența pe piață | 1 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 0 |  |  |
| situația macroeconomică | 1 |  |  |
| alte aspecte economice | 0 |  |  |
| **Social** | | | |
| gradul de ocupare a forței de muncă | 0 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 1 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice |  |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative |  |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon |  |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora |  |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | |